1.12.2009 Jurnalul Oficial al Uniunii Europene L 314/83 DECIZIA COMISIEI din 30 noiembrie 2009 privind măsuri tranzitorii în temeiul Regulamentului (CE) nr. 853/2004 al Parlamentului European și al Consiliului în ceea ce priveşte prelucrarea laptelui crud care nu respectă cerințele în anumite unităţi de prelucrare a laptelui din Bulgaria [notificată cu numărul C(2009) 9282] (Text cu relevanță pentru SEE) (2009/861/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 853/2004 al Parla- mentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (!), în special articolul 9, întrucât: (1)  Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (?) stabileşte norme generale pentru operatorii din sectorul alimentar privind igiena alimentelor, printre altele, pe baza principiilor analizei riscurilor și a punctelor critice de control. Regulamentul prevede că operatorii din sectorul alimentar trebuie să respecte anumite proceduri bazate pe aceste principii. (2) Regulamentul (CE) nr. 853/2004 stabilește norme specifice privind igiena alimentelor de origine animală pentru operatorii din sectorul alimentar și completează normele stabilite în Regulamentul (CE) nr. 852/2004. Normele prevăzute în Regulamentul (CE) nr. 853/2004 includ cerințe în materie de igienă pentru laptele crud şi produsele lactate. (3) În temeiul anexei VI capitolul 4 secţiunea B litera (c) din Actul de aderare a Bulgariei și a României (Actul de aderare), Bulgariei i-a fost acordată o perioadă de tranziție, care expiră la 31 decembrie 2009, pentru a se asigura respectarea cerințelor respective în materie de igienă de către anumite unități de prelucrare a laptelui. ( Anumite unități autorizate să prelucreze lapte crud care nu respectă cerințele stabilite în Regulamentul (CE) nr. 853/2004 („lapte care nu respectă cerințele”) sunt enumerate în capitolul I din apendicele la anexa VI la Actul de aderare. Anumite unități autorizate să prelucreze atât lapte care respectă cerințele, cât și lapte care nu respectă cerințele, cu condiția ca prelucrarea să se () JO L 139, 30.4.2004, p. 55. () JO L 139, 30.4.2004, p. 1. efectueze pe linii de producție separate, sunt enumerate în capitolul II din apendicele respectiv. Exploatațiile de producţie a laptelui care nu respectă cerințele în materie de igienă stabilite în Regulamentul (CE) nr. 853/2004 sunt răspândite pe întregul teritoriu al Bulgariei. Cantitatea de lapte crud care respectă cerințele respective, livrată unităților de prelucrare a laptelui din Bulgaria, a cunoscut doar o uşoară creştere în ultimii ani. Având în vedere situația actuală, este adecvat să se prevadă o derogare temporară de la cerințele în materie de igienă stabilite în Regulamentul (CE) nr. 853/2004 pentru a permite Bulgariei să asigure conformitatea sectorului laptelui din această țară cu cerințele respective. În lumina prezentei situații, ar trebui să se permită anumitor unități de prelucrare a laptelui enumerate în anexa I la prezenta decizie, prin derogare de la Regula- mentul (CE) nr. 853/2004, să continue prelucrarea laptelui care respectă cerințele și a celui care nu respectă cerințele și după data de 31 decembrie 2009, cu condiția ca prelucrarea să se efectueze pe linii de producție separate. De asemenea, ar trebui să se permită anumitor unități de prelucrare a laptelui enumerate în anexa II la prezenta decizie să prelucreze în continuare lapte care nu respectă cerințele fără a utiliza linii de producție separate. Cu toate acestea, comercializarea produselor lactate derivate din lapte care nu respectă cerințele ar trebui limitată la Bulgaria sau ar trebui să servească unei prelucrări ulterioare în unitățile de prelucrare a laptelui care fac obiectul derogării prevăzute în prezenta decizie. Perioada de tranziție acordată prin prezenta decizie ar trebui să fie limitată la douăzeci și patru de luni începând cu 1 ianuarie 2010. Situaţia din sectorul laptelui din Bulgaria trebuie reexaminată înainte de sfârşitul acestei perioade. Prin urmare, Bulgaria trebuie să prezinte Comisiei rapoarte anuale referitoare la progresele înregistrate în ceea ce priveşte modernizarea exploatațiilor de producție a laptelui care furnizează lapte crud unităţilor de prelucrare a laptelui din statul membru respectiv şi în ceea ce priveşte sistemul de colectare şi transport al laptelui care nu respectă cerințele.